ടിക്ക്ടോക്കിന്റെ നിരോധനം മുതലെടുത്ത് യൂട്യൂബ് ടിക്ക്ടോക്കിന് ഇന്ത്യയില് ഏര്പ്പെടുത്തിയ നിരോധനം മുതലാക്കി യൂട്യൂബ്. ടിക്ക്ടോക്ക് ഒഴിച്ചിട്ടുപോയ സിംഹാസനത്തില് ഇന്സ്റ്റഗ്രാം റീല്സെല്ലാം കേറിപറ്റിയെങ്കിലും അവിടെയും നേട്ടമുണ്ടാക്കിയിരിക്കുകയാണ് യൂട്യൂബ്. ടിക്ക്ടോക്ക് നിരോധനത്തിന് പിന്നാലെ കഴിഞ്ഞ വര്ഷം ഇന്ത്യയില് ആദ്യമായി അവതരിപ്പിച്ച ഹ്രസ്വ വിഡിയോ ആപ്ലിക്കേഷന് യൂട്യൂബ് ഷോര്ട്ട്സിന് പ്രതിദിനം 150 കോടിയിലധികം വ്യൂസ് ലഭിക്കുന്നുണ്ടെന്നാണ് റിപ്പോര്ട്ട്. ഗൂഗിള് തന്നെയാണ് വെളിപ്പെടുത്തിയിരിക്കുന്നത്. ആപ്ലിക്കേഷന് ഇപ്പോഴും അതിന്റെ ബീറ്റാ വേര്ഷനിലാണ്. ഷോര്ട്ട്സില് വീഡിയോ ഇടുന്നവര്ക്ക് യൂട്യൂബ് വിഡിയോകളില് നിന്ന് ഓഡിയോ ചേര്ക്കാനുള്ള ഫീച്ചറും ഇപ്പോള് ലഭ്യമാണ്. മാര്ച്ചിലെ കണക്കനുസരിച്ച് 650 കോടി വ്യൂസ് ആണ് യൂട്യൂബ് ഷോര്ട്ട്സിന് ലഭിച്ചത്. 2020 അവസാനത്തില് ഇത് 350 കോടി ആയിരുന്നു. ടിക്ക്ടോക്ക് നിരോധനത്തിന് പിന്നാലെ കഴിഞ്ഞ വര്ഷം സെപ്റ്റംബറിലാണ് ഇന്ത്യയില് ആദ്യമായി യൂട്യൂബ് ഷോര്ട്ട്സ് ആപ്ലിക്കേഷന് പുറത്തിറക്കിയത്. പ്രതിമാസം 200 കോടി സജീവ ഉപയോക്താക്കളുമായി ഓണ്ലൈന് വിഡിയോ സ്ട്രീമിങ്ങില് വന് മുന്നേറ്റമാണ് യൂട്യൂബ് നടത്തുന്നതെന്നാണ് കണക്കുകള് പറയുന്നത്.